**Grete Wennes** (født 20. juni 1970 i Levanger, død 18. juli 2017) var en norsk professor i ledelse fra NTNU Handelshøyskolen ved Norges teknisk-naturvitenskapelige universitet (NTNU). 

Wennes var utdannet fra Norges Handelshøyskole (NHH) og Universitetet i Trondheim. I 2002 ble hun dr.oecon. med avhandlingen *Skjønnheten og udyret: Kunsten å lede kunstorganisasjonen* hvor hun studerte blant annet Den Norske Opera og Oslo-Filharmonien. Hun var gjesteforsker ved Edith Cowan University i Perth i Australia 1999–2000.

I januar 2017 ble hun prodekan for etter- og videreutdanning ved Fakultet for økonomi samme sted. Hun hadde en rekke styreverv nasjonalt og internasjonalt, og var styreleder i Trondheim Jazzfestival og styremedlem i Kreftforeningen. Hun var styremedlem i Trondheim Stipendiefond (Adolf Øien Fond) og styremedlem vara i Museene i Sør-Trøndelag. Hun var også styremedlem vara i Trøndelag Teater.

Hun var varastyremedlem for Trondheim Symfoniorkester, SiT Tapir, Trøndelag Folkemuseum, Nordenfjeldske Kunstindustrimuseum og visepresident Norges Musikkorps Forbund. Hun arbeidet også ved SINTEF Teknologi og samfunn.

Hun forsket på ledelse generelt, med kunnskapsledelse i offentlige og kunstneriske virksomheter som spesialfelt. Wennes underviste i kunnskapsledelse, verdibasert ledelse, ledelse og emosjoner, kunstbasert lederutvikling.

Wennes var kordirigent i over 25 år. Denne karrieren startet med et år på Toneheim Folkehøgskole, etterfulgt av dirigentjobben for Candisspå Studentersamfundet i Trondhjem. Deretter fulgte flere ulike kor og korsammensetninger, som Acappellissimo (blandakor), Dekor (blandakor) og Trøndernes Mandssangforening (mannskor). Wennes var også bookingmanager for jazzensemblet The Brazz Brothers i perioden 1995–1999.

Grete Wennes var gift med musiker og professor Jan Magne Førde.

Bibliografi
-----------

* (no) Publikasjoner av Grete Wennes i forskningsdokumentasjonssystemet CRIStin
* (no) Publikasjoner av Grete Wennes i BIBSYS

### Bøker (utvalg)

* 2012 "Organisere og lede - dilemmaer i praksis", (red. og bidragsyter), med Ragnhild Kvålshaugen. Fagbokforlaget. ISBN 9788245012484
* 2011 "Kunnskapsarbeid - om kunnskap, læring og ledelse i organisasjoner" (red. og bidragsyter), med Eirik Irgens. Fagbokforlaget. ISBN 9788245009583
* 2006 "Tall, tolkning og tvil. Bak metodevalg i økonomi, ledelse og markedsføring" (red. og bidragsyter), med Frode Nyeng. Cappelen Akademisk Forlag. ISBN 9788202260453
* 2006 "Kunstledelse. Om ledelse av og i kunstneriske virksomheter. Abstrakt Forlag. ISBN 9788279352150
* 2005 "The Brazz Brothers", med Østrem, Veslemøy (red), Tafjord, M. Andersson, A.K. Ødegård, Å. Cantando Forlag. ISBN 8292494057
* 2005 "Kan organisasjoner føle?", (red. og bidragsyter) med Frode Nyeng. Cappelen Akademisk Forlag. ISBN 9788202256708

Referanser
----------

1. ↑   musikkorps.no[Hentet fra Wikidata]
2. ↑
3. ↑  Dødsannonse, Jølstad begravelsesbyrå, oppslag 21. Juli 2017
4. ↑  Nipen, Kjersti (14. oktober 2008) «- Vanskelig å finne en fiks ferdig sjef» I *Adresseavisen* Les i fulltekst Arkivert 6. april 2017 hos Wayback Machine.
5. ↑  Cappelen Damms informasjon om Wennes
6. ↑  Sjursen, L.R. (27. mai 2016) «NIF-ledelsen bryter med grasrotverdiene». I *Gemini.no* Les i fulltekst

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** SUDOC **·** CRIStin
 |